ITB-004113

განმარტება

# ITB-004113 ტენდერი ითვალისწინებს, გორის რაიონის სოფელ ძევერაში დევნილთა დასახლებაში (22 ინდივიდუალური საცხოვრებელი სახლი) წყალმომარაგების სისტემის პროექტისა და სამშენებლო-სამონტაჟო სამუშაოების შესყდვას.

წყალმომარაგების სისტემის პროექტი სრულიად უნდა შეესაბამებოდეს EN 805 „წყალმომარაგება - მოთხოვნები გარე წყალმომარაგების სისტემების და კომპონენტებისთვის“, BS EN 1508 “წყალმომარაგება - მოთხოვნები წყლის სამარაგო ნაგებობების სისტემებისთვის და კომპონენტებისთვის“ და სხვა ქართულ და EN სტანდარტებს.

შესასრულებელი დეტალური პროექტის ტექნიკური კომპონენტები მოიცავს შემდეგს:

არტეზიული წყლის ჭაბურღილის, წყალმომარაგების ქსელების, მაგისტრალების, (შესაბამისი დებიტის აღრიცხვისა და გადამცემი სისტემებით) , სატუმბო სადგურის (დიდი წარმადობისა და დიამეტრების [DN≥250მმ] შემთხვევაში, გათვალისწინებული უნდა იყოს ელექტრო სარქველები შესაბამისი ავტომატური მართვის სისტემით), გაუსნებოვნების სისტემების (საქლორატორო - დოზირების, შემრევი და შესაბამისი უსაფრთხოების სისტემებით), რეზერვუარის (საშიბერო კამერით, ყველა საჭირო ჩამკეტ-მარეგულირებელი სარქველითა და ხარჯმზომით), სადაწნეო კოშკის (საჭიროების შემთხვევაში), სახლის დაერთებების, მოსახლეობის ინდივიდუალური გამრიცხველიანების (საჭიროების შემთხვევაში დათბუნებით) დეტალური პროექტი ყველა დაკავშირებული ობიექტებით (რკინიგზის, გზის, ხევების, მდინარეებისა და სხვა ბუნებრივი თუ ხელოვნური დაბრკოლებების გადაკვეთა, არსებული დამუშავებული გზის საფარის აღდგენა, DMA წყალმზომებისა და წნევის განმტვირთავი (PRV) კამერები ა.შ);

სპეციფიკაციებისა და ხარჯთაღრიცხვის მომზადება.

სამუშაოთა მოცულობების უწყისის მომზადება;

მშენებლობის ორგანიზაციის პროექტისა და შესაბამისი გეგმა-გრაფიკის მომზადება. (უნდა იყოს წარმოდგენილი საბოლოო პროექტის ჩაბარებისას);

სამუშაოების დასრულების შემდეგ საშემსრულებლო ნახაზების მომზადება დამკვეთის ინსტრუქციების შესაბამისად.

საპროექტო დოკუმენტაციის სისრულეზე და სისწორეზე პასუხისმგებელია მიმწოდებელი. იმ შემთხვევაში, თუ სამუშაოების მიმდინარეობის პერიოდში გამოიკვეთა საპროექტო დოკუმენტაციაში ცვლილების განხორციელების აუცილებლობა, რომელიც მიმწოდებელს უნდა გაეთვალისწინებინა საპროექტო დოკუმენტაციაში და არ წარმოადგენს მისგან დამოუკიდებელ მიზეზს , საპროექტო ცვლილებით გამოწვეული სამუშაოების ხარჯების ანაზღაურება ეკისრება მიმწოდებელს.

მიმწოდებელმა ორგანიზაციამ დეტალურად უნდა შეისწავლოს სოფელ ძევერაში დევნილთა დასახლებისათვის დასაპროექტებელი წყალმომარაგების სისტემის შესაძლებლობა, შეადგინოს პროექტი და აწარმოოს საპროექტო-სამშენებლო სამუშაოები, რომლის შედეგადაც, საპროექტო არეალში მოსახლეობას ექნება 24 საათიანი - სტაბილური წყალმომარაგება შესაბამისი თანამედროვე, ავტომატური მართვის სისტემით.

სატენდერო დოკუმენტაციაზე თანდართული სამუშაოების სქემები და ნახაზები, ასევე სამუშაოთა მოცულობები არის საორიენტაციო და მიმწოდებლის მიერ უნდა შეიცვალოს, გამოკვლეული საჭიროებების შესაბამისად დეტალური პროექტის მომზადების დროს.